วิ่งแล้วมีอาการเจ็บเข่าด้านนอกitb มีอาการเจ็บที่ระยะเดิมๆทุกครั้ง หยุดวิ่งไป2เดือน ยืดเหยียดกล้ามเนื้อ และ ออกกำลังกายสะโพก,ขาเพียงพอ กลับไปวิ่งเกิดอาการซ้ำไป อยากทราบแนวทางการรักษาครับ ถ้าฉีดcortisone ทำให้หายขาดได้หรือเปล่าครับ
สวัสดีครับ โดยปรกติ หากเป็นในกรณีเข่าพลิกทั่วไป เอ็นบริเวณหัวเข่าถูกดึงหรือบิดผิดท่าจนอักเสบ บวม ช้ำ โดยทั่วไปควรพัก1-2สัปดาห์ ถึงจะดีขึ้นครับแต่ในกรณีนี้ ผ่านมานานกว่า2เดือนล้ว ยังมีอาการอยู่ ก็เป็นไปได้ว่ากระดูกหรือเอ็นรอบหัวเข่าอาจจะบาดเจ็บมากกว่านั้น เช่นมีการฉีกขาดซึ่งระดับการฉีกขาดนั้นแล้วแต่กิจกรรมหรือแรงกระแทกที่ได้รับครับการฉีดสเตียรอยด์ Cortisone ช่วยได้ในกรณีเอ็นอักเสบในระดับไม่มากเท่านั้นครับ หากมีอาการบาดเจ็บถึงขั้นฉีกขาดจริง คงใช้วิธีนี้ไม่ได้ ดังนั้น จึงควรผ่านการตรวจด้วยเครื่องมือเฉพาะเช่น ซีที หรือ เอ็มอาร์ไอ สแกน ประเมินระดับการบาดเจ็บก่อนหากมีการบาดเจ็บไม่มาก แพทย์ผู้เชี่ยวชาญอาจแนะนำให้รักษาแบบไม่ผ่าตัดเช่น ใส่ที่ดามเข่าแต่ถ้าหากฉีกขาดมากและเป็นนักกีฬาโดยอาชีพ แพทย์ผู้เชี่ยวชาญอาจแนะนำให้ผ่าตัดส่องกล้องเพื่อเย็บซ่อม เพื่อให้ผลการรักษาดีที่สุด และให้เข่ากลับไปใช้งานได้ดังเดิมครับดังนั้น หากยังมีอาการมากอยู่ ก็ควรพบแพทย์ผู้เชี่ยวชาญด้านศัลยกรรมกระดูก เพื่อตรวจวินิจฉัยโรค และให้คำปรึกษาต่อไป จะดีที่สุดครับ